IRPC ผนึกกลุ่มปตท. ส่งมอบนวัตกรรมทางการแพทย์ “รพ.ระยอง”
IRPC ผนึกกลุ่มปตท. ส่งมอบนวัตกรรมทางการแพทย์ "รพ.ระยอง" ณ ศูนย์การเรียนรู้เครือข่ายชุมชน ไออาร์พีซี จ.ระยอง
25 พ.ค. 2563

นายรัฐพล อุณากัณฑ์พร ผู้ช่วยกรรมการผู้จัดการใหญ่ สายงานโครงสร้างสาธารณูปโภคและโลจิสติกส์ บริษัท ไออาร์พีซี จำกัด (มหาชน) หรือ IRPC ร่วมกับกลุ่ม ปตท. ส่งมอบ “นวัตกรรมทางการแพทย์” เพื่อช่วยยกระดับความปลอดภัย ตลอดจนปกป้องบุคคลากรทางการแพทย์และประชาชน จากการแพร่ระบาดของเชื้อไวรัสโควิด–19 ได้แก่ 1. เตียงเคลื่อนย้ายผู้ป่วยความดันลบ 2 เตียง ที่สามารถกรองและฆ่าเชื้อโรคด้วยรังสี UV–C ได้ในเครื่องเดียวกัน
พร้อมทั้งพัฒนาเครื่องกำเนิดแรงดันลบแบบเคลื่อนที่เพื่อติดตั้งร่วมกับกล่องทำหัตถการ 2. ชุด PPE (Personal Protective Equipment) ที่มีคุณสมบัติที่ป้องกันสารคัดหลั่งและการซึมผ่านของเลือด และ 3. ชุด COVERALL และ ISOLATION GOWN รวมทั้ง Face Shield โดยได้รับเกียรติจากนายแพทย์ไชยสิทธิ์ เทพชาตรี ผู้อำนวยการโรงพยาบาลระยอง เป็นผู้รับมอบ ณ ศูนย์การเรียนรู้เครือข่ายชุมชน ไออาร์พีซี จ.ระยอง